L’Ajuntament de Llíria reorganitza les rutes de transport públic en les urbanitzacions per prestar un servei mínim diari
10 de abril de 2020

La Regidoria de Mobilitat ha reorganitzat les rutes de transport de viatgers en les urbanitzacions de Llíria per poder continuar prestant uns serveis mínims.

S'han habilitat nous recorreguts i horaris al llarg de tot el matí, on es prestaran entre dos i tres serveis per a poder traslladar-se al nucli urbà i poder fer  compres, anar a la farmàcia o al centre de salut. Estos serveis entraran en funcionament a partir del dimarts 14 d’abril.

Es recorda també que els horaris de la línia 1 s'han restringit als matins amb la finalitat de minimitzar riscos de contagi.

Igualment, el personal sanitari disposa de targetes especials per a viatjar gratuïtament.

Estos nous horaris estaran en vigor fins que no es modifiquen les condicions de l’Estat d’Alarma decretat per la crisi sanitària del COVID-19